***Τίτλος: Αεροπορικοί κινητήρες: Λειτουργία – Bλάβες Διάγνωση και Επίδραση στην Eθνική Oικονομία***

**Περίληψη**

Η διάλεξη έχει ως θέμα τους **Αεροπορικούς κινητήρες** και χωρίζεται σε τρείς ενότητες.

Στην πρώτη ενότητα γίνεται ιστορική αναδρομή από την γέννηση της Αεροπορικής ιδέας, την εμφάνιση των πρώτων εμβολοφόρων κινητήρων, την εξέλιξή τους, έως την μετάβαση στους κινητήρες αεριοπροώθησης. Ειδικά για τους κινητήρες αεριοπροώθησης, γίνεται αναφορά ως προς την **κατηγοριοποίησή τους, τα κύρια μέρη τους, συνοπτική περιγραφή και σκοπός κάθε ενός εξ αυτών**.

Στην δεύτερη ενότητα αναπτύσσονται οι **βλάβες των TURBOJET κινητήρων συνεπεία δυσλειτουργίας συστήματος ή συστημάτων, κατηγοριοποίηση βλαβών, αίτια, μέθοδοι διάγνωσης και συνέπειες**.

Στην τρίτη ενότητα γίνεται αναφορά στην **σημασία των βλαβών στην Εθν. Οικονομία και Ασφάλεια**.

**Σύντομο βιογραφικό του,**

**Αντισμηνάρχου (ΤΜΑ) της Πολεμικής Αεροπορίας (ΠΑ): Κων/νου Θεοδοσίου**

Γεννήθηκε στην Πάτρα, μεγάλωσε στην Αθήνα απ' όπου αποφοίτησε από το Λύκειο Καισαριανής. Το 1983 εισήλθε στις τάξεις της Πολεμικής Αεροπορίας και έκτοτε υπηρετεί στην 117 Πτέρυγα Μάχης στην Ανδραβίδα Ηλείας. Η εξειδίκευσή του είναι Μηχανικός Αεροκινητήρων. Το 1989 ονομάστηκε Επιθεωρητής Ποιοτικού Ελέγχου επί Α/Κ GE J79-17. Το 2006 παρέλαβε την Διοίκηση 5ου Σμήνους της Μοίρας Συντήρησης Βάσης. Έχει αποφοιτήσει από τα ΣΕΕ (Σχολείο Εκπαιδευτών Εδάφους), ABDR (Air Battle Damage Repair), ΣΠΑ/ΣΕΑΑ (Σχολή Πολέμου), QA (Ποιοτικού Ελέγχου) και έχει παρακολουθήσει σεμινάρια Αεροκινητήρων της ΠΑ σε συνεργασία με το Granfield University. Έχει πραγματοποιήσει 1320 δοκιμές TEST CELL A/K J79 με 7986 καταγεγραμμένες ώρες. Του έχουν απονεμηθεί 6 εύφημες μνείες και ένας έπαινος επί της πρόληψης αεροπορικών ατυχημάτων.